CELEX: 32011R0885
Language: lt
Date: 2011-09-05 00:00:00
Title: 2011 m. rugsėjo 5 d. Komisijos įgyvendinimo reglamentas (ES) Nr. 885/2011 dėl leidimo Bacillus subtilis (ATCC PTA-6737) naudoti kaip pašarų priedą viščiukams, iš kurių auginamos dedeklės, mėsinėms antims, putpelėms, fazanams, kurapkoms, perlinėms vištoms, karveliams, mėsinėms žąsims ir stručiams (leidimo turėtojas „Kemin Europa N.V.“ )  Tekstas svarbus EEE

6.9.2011   
            
            
               LT
            
            
               Europos Sąjungos oficialusis leidinys
            
            
               L 229/3
            
         KOMISIJOS ĮGYVENDINIMO REGLAMENTAS (ES) Nr. 885/2011
   2011 m. rugsėjo 5 d.
   dėl leidimo Bacillus subtilis (ATCC PTA-6737) naudoti kaip pašarų priedą viščiukams, iš kurių auginamos dedeklės, mėsinėms antims, putpelėms, fazanams, kurapkoms, perlinėms vištoms, karveliams, mėsinėms žąsims ir stručiams (leidimo turėtojas „Kemin Europa N.V.“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateikta paraiška dėl leidimo naudoti Bacillus subtilis (ATCC PTA-6737) preparatą. Kartu su paraiška pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               paraiška pateikta dėl leidimo Bacillus subtilis (ATCC PTA-6737) naudoti kaip viščiukams, iš kurių auginamos dedeklės, mėsinėms antims, putpelėms, fazanams, kurapkoms, perlinėms vištoms, karveliams, mėsinėms žąsims ir stručiams skirtą pašarų priedą, priskirtiną prie priedų kategorijos „zootechniniai priedai“;
            
         
               (4)
            
            
               leidimas Bacillus subtilis (ATCC PTA-6737) preparatą dešimt metų naudoti mėsiniams viščiukams suteiktas Komisijos reglamentu (ES) Nr. 107/2010 (2);
            
         
               (5)
            
            
               pateikta naujų duomenų, kuriais grindžiama paraiška leisti Bacillus subtilis (ATCC PTA-6737) naudoti viščiukams, iš kurių auginamos dedeklės, mėsinėms antims, putpelėms, fazanams, kurapkoms, perlinėms vištoms, karveliams, mėsinėms žąsims ir stručiams. Europos maisto saugos tarnyba (toliau – Tarnyba) 2011 m. kovo 15 d. nuomonėje (3) konstatavo, kad siūlomomis naudojimo sąlygomis Bacillus subtilis (ATCC PTA-6737) neturi nepageidaujamo poveikio gyvūnų sveikatai, vartotojų sveikatai ar aplinkai ir kad naudojant šį preparatą gali būti pagerinti gyvūnų zootechniniai rodikliai. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija;
            
         
               (6)
            
            
               atlikus Bacillus subtilis (ATCC PTA-6737) vertinimą nustatyta, kad Reglamento (EB) Nr. 1831/2003 5 straipsnyje išdėstytos leidimo suteikimo sąlygos įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugsėjo 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 36, 2010 2 9, p. 1.
   
      (3)  EMST leidinys, 2011 m.; 9(3):2114.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV/kg visaverčio 12 % drėgnio pašaro
               
            
                  
                     Zootechninių priedų kategorija. Funkcinė grupė: žarnyno floros stabilizatoriai.
                  
               
            
                  4b1823
               
               
                  „Kemin Europa N.V.“
               
               
                  
                     Bacillus subtilis (ATCC PTA-6737)
               
               
                  
                               
                           
                           
                              
                                 Priedo sudėtis:
                              
                              
                                 Bacillus subtilis (ATCC PTA-6737) preparatas, kuriame yra ne mažiau kaip 1 × 1010 KSV/g priedo
                           
                        
                               
                           
                           
                              
                                 Veikliosios medžiagos apibūdinimas:
                              
                              
                                 Bacillus subtilis (ATCC PTA-6737) sporos.
                           
                        
                               
                           
                           
                              
                                 Analizės metodas
                                  (1)
                                 :
                              
                              
                                           
                                       
                                       
                                          Skaičiavimas: paskleidimo ant plokštelės metodas naudojant triptono sojos agarą iš anksto karščiu apdorojus pašaro ėminius.
                                       
                                    
                                           
                                       
                                       
                                          Identifikacija: impulsinės lauko gelių elektroforezės (PFGE) metodas.
                                       
                                    
                        
               
                  Viščiukai, iš kurių auginamos dedeklės,
                  mėsinės antys, putpelės, fazanai, kurapkos, perlinės vištos, karveliai, mėsinės žąsys,
                  stručiai
               
               
                  —
               
               
                  1 × 107
                  
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Gali būti naudojamas gyvūnų pašaruose, kuriuose yra vienas iš leidžiamų kokcidiostatų: diklazurilas, dekokvinatas, natrio salinomicinas, narazino ir nikarbazino mišinys, natrio lazalocidas A, amonio maduramicinas, monensino natris, narazinas arba robenidino hidrochloridas, jei tik suteiktas leidimas šį kokcidiostatą naudoti atitinkamų rūšių gyvūnams.
                           
                        
               
                  2021 m. rugsėjo 26 d.
               
            
         (1)  Išsamų analizės metodų aprašymą galima rasti Bendrijos etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx